tomron87/hebrew-wikipedia-sentences-corpus huggingface dataset:
בינואר 1991 בלנדי פווזיו החל להוציא לאור עיתון שלא קשור למפלגה הקומוניסטית, לראשונה לאחר 70 שנות שלטון קומוניסטי.
במרץ 1991 התקיימו במדינה בחירות רב-מפלגתיות, אך בהן עדיין ניצחו הקומוניסטים והועלו חשדות לגבי זיופן.
מקץ שנה נוספת, ב-1992, התקיימו בחירות חדשות, שבהן זכתה האופוזיציה הרפורמיסטית בהנהגת המפלגה הדמוקרטית, הוקמה ממשלה רב-מפלגתית, והחל תהליך של הפרטת חברות ממלכתיות והחזרת אדמות לאיכרים.
כמו כן, חודשו היחסים הדיפלומטיים עם מדינות המערב.
בשנות ה-90 החלו להיות נפוצות במדינה תרמיות פירמידה שסחפו את התושבים בהבטחות להתעשרות מהירה.
ההשקעות התבררו כתרמית רחבת היקף ובתחילת 1997 התמוטטות מזימת הפירמידה הביאה חורבן כלכלי על המדינה, לאחר שאזרחים רבים הפסידו את כל חסכונותיהם.
תושבים נזעמים פרצו למחסני נשק ותחמושת ממשלתיים, גנבו כמיליון רובים, ופתחו במהומות.
עקב כך השתרר באלבניה מצב של כאוס.
מרכזי הערים הפכו לאזור של ירי פראי באוויר, ואזרחים תמימים רבים קיפחו בשל כך את חייהם.
המפלגה הסוציאליסטית (לשעבר הקומוניסטית) עלתה לשלטון.
המהומות הופסקו רק בהתערבות של כוח בין-לאומי בחסות איטלקית, שהצליח להשיב מעט סדר למדינה.
בבחירות שהתקיימו במדינה ביוני 1997, ממשלת הימין המרכזי בראשותו של סאלי ברישה, שהיה לו חלק בשערוריית השחיתות של תרמית הפירמידה, ירדה מהשלטון והחלה מלחמת האזרחים האלבנית.
במקומה עלתה לשלטון קואליציה סוציאליסטית בראשותו של פאטוס נאנו, קומוניסט לשעבר.
אולם המהומות לא שככו, ובספטמבר 1998, אחרי ההתנקשות בחייו של עזם האג'דארי, תומך נלהב של ברישה, נאלץ גם נאנו לפרוש מכהונתו, כשהוא מפנה את מקומו לפנדלי מג'קו.
בראשית 1999 פרצה באזור מלחמת קוסובו, במהלכה נמלטו רבבות פליטים מחבל קוסובה, אז בשליטה סרבית, לאלבניה.
לפי הערכות מסוימות מספרם הגיע ל-300,000, כ-10% מהאוכלוסייה הכללית.
צורת השלטון באלבניה היא רפובליקה פרלמנטרית.
הגוף המחוקק העליון הוא "האספה הלאומית" ובה 140 צירים.
הנשיא נבחר על ידי האספה הלאומית, וראש הממשלה ממנה את שריו בכפוף לאישור הנשיא.
במשך 45 שנה התקיים באלבניה משטר טוטליטרי, משנת 1945–1946 ועד 1990–1991. לאחר נפילת המשטר הקומוניסטי החלה תקופת המעבר לדמוקרטיה אשר נמשכת יותר מ-30 שנה.
המעבר הפוליטי באלבניה התרחש בפתאומיות, ועדיין נותרו בעיות עמוקות בנוגע לממדים מרכזיים של הדמוקרטיה: ישנם קשיים באבטחת קיום בחירות חופשיות והוגנות לכלל האזרחי וחסרה אזרחות פעילה ומעורבת המאפיינת דמוקרטיה מהותית.
מחקר משנת 2024 שבחן את מצב חופש העיתונות הצביע על קיומם של צנזורה עצמית, אינטרסים פוליטיים וריכוז בעלות בתקשורת וליקויים ביישום המסגרת המשפטית המשפיעים לרעה על הדמוקרטיה במדינה.
אלבניה מסווגת כ"משטר היברידי" או "מדינה חופשית חלקית" על ידי מוסדות בין לאומיים כמו Freedom House.
דו"ח Freedom House משנת 2023 סיווג את אלבניה כמשטר היברידי במעבר, והעריך את רמת הדמוקרטיה ב-3.79 מתוך 7 נקודות.
אלבניה חתומה על האמנה האירופית להגנת זכויות אדם וחופש יסוד.
במהלך תקופת שלטונו של אנוור הוג'ה באלבניה בין השנים 1985-1944 אלבניה הקומוניסטית נחשבה לאחת המדינות השליליות ביותר ביחס לשמירה על זכויות אדם במזרח אירופה.
עם זאת, בעקבות ניצחון האופוזיציה הרפורמיסטית בבחירות 1992 בהנהגת המפלגה הדמוקרטית של אלבניה, הוקמה ממשלה רב-מפלגתית ויושמו מספר רפורמות ליברליות במדינה.
סוגיות עדכניות הנוגעות לזכויות אדם באלבניה כוללות אלימות במשפחה, מקרים בודדים של עינויים, אירועי אלימות משטרתית, תחזוקה לקויה של מערך בתי הסוהר במדינה, סחר בבני אדם וזכויות להט"ב.
על ממשלת אלבניה נמתחה ביקורת על טיפול כושל בבעיית הסחר בבני אדם, בעיקר לזנות, בשטחה
היחסים הדיפלומטיים בין ישראל לאלבניה כוננו זמן קצר לאחר הקמת המדינה באפריל 1949.אך היחסים נותקו וחודשו רק כעבור ארבעה עשורים.
משנת 1991 מתקיימים יחסים דיפלומטיים מלאים בין מדינת ישראל והרפובליקה של אלבניה.
לישראל יש שגרירות רשמית בטירנה, אשר נפתחה בשנת 2012, בעוד שלאלבניה יש שגרירות רשמית בתל אביב משנת 1998.
בינואר 2026 (תשפ"ו) ראש ממשלת אלבניה אדי ראמה, מנהיג מדינה מוסלמית, בחר להתייצב בפומבי לצד ישראל ולקיים ביקור מדיני מלא בישראל.
ראמה ביקר בכותל, הגיע לפגישה אישית עם הראשון לציון הגר"ד יוסף ונאם מעל בימת הכנסת.
במהלך הביקור הושקה לשכת המסחר ישראל-אלבניה.
הלשכה הוקמה במטרה לקדם סחר והשקעות בין המדינות.
אלבניה הצטרפה לנאט"ו ב-1 באפריל 2009.
מבחינה אדמיניסטרטיבית, אלבניה הייתה מחולקת לנפות .
בשנת 1991 אלבניה חולקה למחוזות.
משנת 2000 אלבניה מחולקת רשמית ל-12 מחוזות.
אלבניה ממוקמת בדרום מזרח אירופה וגובלת במקדוניה הצפונית, קוסובו, מונטנגרו ויוון.
רוב שטח אלבניה הררי ושני שלישים מפני השטח הם למעלה מ-1,000 מטרים מעל גובה פני הים.
באלבניה מספר הרים, הבולטים שבהם הם קוראב (Korab) ויזרצה (Jezercë).
במערב אלבניה יש שפלת חוף פורייה.
מקווי המים של אלבניה הם אגם אוחריד, אגם פרספה ואגם שקודרה.
על פי נתוני אינדקס מורכבות המסחר של 2022, אלבניה נמצאת במקום ה-77 מתוך 133 מדינות.
תחומי התעשייה האלבנית העיקריים הם עיבוד מזון, טקסטיל, עץ, נפט, מלט, כימיקלים, כרייה, מתכות ואנרגיה הידרואלקטרית.
החל משנת 1930 מבוצעת הפקת נפט שהתגלה בשנת 1928 באזור העיר פאטוס.
תוצרי המשק החי באלבניה הם מוצרים מן החי - בשר בקר, בשר חזיר, בשר צאן, חלב בקר, חלב צאן, בשר עוף.
אלבניה מייבאת מכונות, מוצרי מזון, כימיקלים, וטקסטיל מאיטליה, בולגריה, יוון, טורקיה, גרמניה ומקדוניה הצפונית בשווי של 4.625 מיליארד דולר.
אלבניה מיצאת טקסטיל, נעליים, אספלט, מתכות, עופרת, נפט גלמי, ירקות, פירות וטבק לאיטליה, יוון, גרמניה, הולנד, בלגיה וארצות הברית בשווי של 1.210 מיליארד דולר.
התיירות באלבניה חווה צמיחה מרשימה בשנים האחרונות והפכה לאחד ממנועי הצמיחה המרכזיים של הכלכלה המקומית.
בשנת 2024, ביקרו באלבניה כ-11.7 מיליון תיירים זרים, עלייה של 15.2% לעומת השנה הקודמת.
אתרי תיירות מרכזיים באלבניה הם טירנה, הריביירה האלבנית (כולל קסאמיל, הימרה, בורש ודרמי), העין הכחולה (Syri i Kaltër), אגם אוחריד, בוטרינט (אתר מורשת עולמית של אונסק"ו), בראט וג'ירוקסטרה (ערים היסטוריות ואתרי מורשת עולמית של אונסק"ו), האלפים האלבניים, קוקס, עמק ולבונה, אגם קומן, שקודרה ודורס.
באלבניה חיים כ-2.8 מיליון איש.
תוחלת החיים באלבניה עומדת על 80.5 שנים לאישה ו-77.4 שנים לגבר.
שיעור הפריון הוא 1.6 צאצאים לאישה.
האוכלוסייה ברובה היא ממוצא אלבני (85%), וישנם 9 מיעוטים במדינה: ארומנים, יוונים, בולגרים, בוסניאקים, מקדונים, מונטנגרואים, צוענים, סרבים ומצריים-בלקנים.
המיעוט היווני באלבניה נמצא בעיקר בדרום המדינה (באזור צפון אפירוס).
אוכלוסייתו מוערכת בכ-300 אלף אנשים על-ידי ממשלת יוון, אולם גורמים אחרים מעריכים את האוכלוסייה בכ-200 אלף.
אזרחים אלבנים ממוצא יווני הקימו את ארגון אומונויה שפועל למען זכויות מיעוטים ליוונים ולקבלת אוטונומיה באזור.
מפלגת האיחוד למען זכויות אדם פועלת בפרלמנט האלבני למען המיעוט היווני.
החברה האלבנית מחולנת מאוד וישנה הפרדה מוחלטת בין דת למדינה.
ממורשת השלטון הקומוניסטי יש באלבניה שיעור ניכר של אתאיסטים מוצהרים וחסרי השתייכות דתית, וגם רוב המוסלמים באלבניה רחוקים מאדיקות ומייחסים לדתם הרשמית חשיבות מעטה.
במאה ה-16 הגיעו לאלבניה יהודים ממגורשי ספרד.
השואה באלבניה התחוללה בהיקף קטן יחסית.
למדינה הגיעו כאלפיים פליטים יהודים מגרמניה, אוסטריה, וצ'כוסלובקיה וצורפו אליה טריטוריות של יוגוסלביה, ויחד עם היהודים האלבנים מצאו מקלט אצל משפחות מקומיות ובקרב הפרטיזנים, לאחר שהמדינה נכבשה על ידי גרמניה הנאצית ב-1943.
בתקופת מלחמת העולם השנייה חיו במדינה כמה מאות בודדות של יהודים.
אלבניה הייתה האומה היחידה באירופה שבה רוב האוכלוסייה היה מוסלמי באותה תקופה.
עם הכיבוש הגרמני סירבו האזרחים האלבניים לציית לצו הכובש למסור את רשימות היהודים שהתגוררו בגבולות המדינה.
זרועות השלטון השונות אף סיפקו למשפחות יהודיות רבות מסמכים מזויפים שסייעו להן להיטמע בין שאר אזרחי אלבניה.
הרשויות המקומיות האלבניות שיתפו פעולה בחשאי כדי להעביר יהודים לקוסובו ולסרב למסור רשימות של יהודים לכוחות הכיבוש.
האלבנים גם נתנו מקלט לפליטים היהודים שהגיעו אליה מגרמניה, אוסטריה, סרביה, יוון ויוגוסלביה.
אלבנים רבים הסתירו יהודים בבתיהם, תוך סיכון ניכר, ולעיתים גם דאגו להנפיק להם תעודות זהות מזויפות עם שמות מוסלמיים.
סייע בכך ה"בסה", קוד הכבוד המסורתי שיש בו מרכיב מרכזי של הכנסת אורחים.
לפי ההערכות, היו באלבניה 1,800 יהודים עם תום המלחמה, פי שבעה ממספרם ב-1939. בספטמבר 1946 כשנה לאחר המלחמה, נותרו בה 157 יהודים, זאת לאחר שהפליטים, בייחוד אלה שבאו מיוגוסלביה, שבו לביתם.
חלק קטן מהאוכלוסייה האלבנית שיתפו פעולה עם השלטונות הנאציים, בעידוד המופתי הירושלמי חג' אמין אל-חוסייני, והצטרפו לדיוויזיית אס אס הררית ה-21. דייווזיה זו איתרה כמאתיים יהודים והסגירה אותם לידי הנאצים.
האלבנים הצילו כמעט את כל האוכלוסייה היהודית המקומית ומצאו מחסה לאלפי פליטים יהודים שהגיעו מטריטוריות שכנות ומרוחקות.
אלבניה הייתה המדינה היחידה תחת שלטון גרמני שמספר היהודים גדל בה בתקופת המלחמה.
זאת בין היתר בשל המיעוט המספרי של היהודים והקושי לאתר חלק מהם בשטח הטופוגרפי ההררי ובכפרים המרוחקים.
לצד זה ניתן למנות אינטרסים של נושאי תפקידים – הן אלבניים והן גרמניים ואת הצורך של הגרמנים להיעזר בכוחות מקומיים שהיו חסרי מוטיבציה ומיומנות צבאית וניצלו את המצב לתועלתם.
רוב יהודי אלבניה היגרו עם עליית הקומוניזם.
כ-300 נשארו בה עד תחילת שנות ה-90. ב-1991 הותר לשארית הקהילה היהודית להגר ורובם המכריע עלו לישראל.
ב-1991 כוננו קשרים דיפלומטיים בין אלבניה לישראל.
האלבנית שייכת לקבוצת השפות ההודו-אירופיות ומהווה משפחה בפני עצמה בקבוצת השפות.
האלבנית המדוברת באלבניה שונה מזו המדוברת על ידי האלבנים שבקוסובו (יוגוסלביה לשעבר) ובאיטליה.
ניביה העיקריים של השפה האלבנית הם גֵג (במחציתהּ הצפונית של הארץ) וטוֹסְק (במחציתהּ הדרומית), כאשר הנהר שקומבין נחשב, בדרך-כלל, כקו-החלוקה הגאוגרפי ביניהם.
בקרב האלבנים שבדרום איטליה, מדובר ניב ארכאי של הטוסק, המכונה "אַרְבְּרֵשׁ".
עד המאה ה-19 לא נוצרה ספרות של ממש בלשון אלבנית חוץ מתרגום כתבי הקודש.
במאה ה-19 קמו לאלבניה כמה יוצרים חשובים בהם ג'ירולאמו דה ראדה, אבי הספרות האלבנית שנולד וחי באיטליה אך יצירתו שירי מילוסאו תרמה להתפתחות הספרות האלבנית.
ונאים פראשרי בנו של קצין טורקי שחיבר שירה לירית ואפית.
בין הבולטים שביוצרי אלבניה במאה ה-20 והמאה ה-21 הם המשורר ג' פישטא, הסופר והמתרגם פ' ס' נולי, המשורר והמחזאי ק' יעקובה, המשורר ג'טון קלמנדי והסופר איסמעיל קאדרה.
המוזיקה האלבנית מהווה חלק בלתי נפרד מהזהות הלאומית ומושפעת מההיסטוריה של המדינה.
המוזיקה מושפעת מהאימפריה הרומית והעותמאנית שהשאירו את חותמם בעת שליטתם באזור.
להמוזיקה האלבנית מסורת ארוכה ומספר רב של סגנונות, מוזיקה מקהלתית, אינסטרומנטלית וקולית.
לכל אזור מסורת מוזיקלית ייחודית המשקפת את ההיסטוריה שלו.
סצנת הפופ והרוק המקומית מפותחת מאוד.
ישנם פסטיבלי מוזיקה רבים ונוכחות המדינה בתחרות האירוויזיון בולטת ומשמעותית.
אחד הפסטיבלים המרכזיים הוא "Kenga Magjike" המתקיים בסוף כל שנה במתכונת דומה לאירוויזיון – שני חצאי גמר וגמר.
בתחרות משתתפים מעל 40 שירים ביניהם אמנים בין-לאומיים מוכרים וחדשים המתחרים בקטגוריות שונות.
אלביראו או β בברבור הוא כוכב בקבוצת הכוכבים ברבור (סיגנוס), שבהירות נראיתו היא החמישית בעוצמתה בקבוצה.
בעין בלתי מזוינת אלביראו נראה ככוכב בודד.
אולם בצפייה בטלסקופ או במשקפת איכותית, הוא הופך לכוכב כפול, האחד צהוב (בהירות מדרגה 3.1) והשני כחול (בהירות מדרגה 5.1).
מופרדים בזווית של 34 שניות.
שני הרכיבים מהווים את אחת הדוגמאות הטובות ביותר לכוכב כפול בעל ניגוד צבעים.
אלביראו מסמל את "ראש הברבור", ולעיתים מתייחסים אליו כאל "כוכב המקור".
אלביראו יוצר יחד עם הכוכבים האחרים של קבוצת הברבור: דנב (α בברבור), γ בברבור (סאדר), δ בברבור ו-η בברבור (גיינה) את צורת "צלב הצפון".
אף על פי שבהירותו של אלביראו נמוכה משל כל כוכבי "צלב הצפון", הוא זה שקיבל את ציון באייר β.
שם הכוכב הוא תוצאה של אי הבנות ותרגומים שגויים.
שמו המקורי של הכוכב בערבית היה "אל-מינהר אל-דאג'אג'ה" (מקור התרנגולת).
המלומדים שתרגמו את השם ללטינית חשבו כי מדובר בסוג של צמחי תבלין ותרגמו אותו ל"אב אירו" (ab ireo מה-אירו).
הכוכב קיבל את שמו הנוכחי כשמאוחר יותר החליטו האסטרונומים כי נפלה שגיאה בהדפסה וכי התרגום מערבית צריך להיות "אלביראו" (al-bireo).
מערכת אלביראו מרוחקת כ-385 שנות אור מכדור הארץ.
בעבר נחשבו שני הכוכבים כוכב כפול אופטי, משום שלא נראה שהם מקיפים מרכז משותף כבכוכבים זוגיים אמיתיים.
עם זאת, למרות המרחק הגדול ביניהם, מראות התצפיות כי שני הכוכבים נמצאים באותו המרחק ונעים יחד כך שייתכן שהם מהווים מערכת זוגית.
במקרה כזה זמן ההקפה שלהם הוא לפחות 75,000 שנים.
כמו כן, אלביראו A, הכוכב הצהוב והבהיר מבין השניים, הוא בעצמו כוכב זוגי.
אלביראו A הוא כוכב זוגי המורכב מענק כתום מסוג ספקטרלי K3 ומכוכב הסדרה הראשית כחול מסוג ספקטרלי B9. הכוכבים מקיפים זה את זה במרחק ממוצע של כ-40 יחידות אסטרונומיות ובזמן הקפה של כ-100 שנים.
לא ניתן להפריד בין שני הכוכבים בטלסקופ חובבים ונדרש ציוד מקצועי לשם כך.
הרדיוס של אלביראו A1 הוא פי 50 מרדיוס השמש ומסתו כ-5 מסות שמש.
הטמפרטורה על פניו נמוכה יחסית, כ-4,400 קלווין, והוא מאיר בעוצמה של כמעט פי 1,000 מעוצמת ההארה של השמש ובכך הוא מאפיל לחלוטין על אלביראו A2 העמום יותר.
לאלביראו A2 מסה נמוכה יותר של 3.2 מסות שמש ורדיוסו גדול פי שלושה מרדיוס השמש.
בשל הטמפרטורה הגבוהה שלו, כ-11,000 קלווין הוא מאיר בעוצמה של פי 75 מהשמש באור נראה ופי 100 בצירוף הקרינה בתחום העל-סגול.
אלביראו B הוא כוכב הסדרה הראשית כחול מסוג ספקטרלי B8, דומה לאלביראו A2. מסתו וקוטרו גדולים במעט משל אלביראו A2 והטמפרטורה על פניו גם כן גבוהה במעט, כ-12,000 קלווין.
ההפרש הקטן בקוטר ובטמפרטורה מספיק כדי שעוצמת ההארה שלו ביחס לעוצמת ההארה של אלביראו A2 תהיה גדולה פי 1.5 בתחום הנראה וכמעט פי שניים בצירוף התחום העל-סגול.
אלבן מריה יוהנס ברג המלחין אוסטרי מן האסכולה הווינאית השנייה.
ברג היה בו-זמנית רומנטיקן ומודרניסט המשתמש בשיטת שנים עשר הטונים.
אלבן ברג נולד בווינה, השלישי מארבעת ילדיהם של יוהנה וקונרד ברג.
אביו ניהל עסק מסחר מצליח והמשפחה הייתה הבעלים של מספר נכסים ביונה באיסורים הכפריים של אוסטריה.
המשפחה חיה חיי נוחות עד מותו של האב ב-1900.אלבן, רק ב-1904 הוא קיבל לראשונה חינוך מוזיקלי פורמלי מידיו של שנברג, אצלו למד קונטרפונקט, הרמוניה ומ-1907 גם הלחנה.
בהדרכתו של שנברג כתב, בין השאר, חמש טיוטות לסונאטות לפסנתר ושירים, ביניהם "שבעה שירים מוקדמים" (Sieben frühe Lieder); שלושה מהם היו היצירות הראשונות שלו שבוצעו בקונצרט פומבי.
יצירות אלו טבועות כבר בחותמו של ברג המאוחר, וניכרת בהן השפעתו העזה של שנברג.
אם ביצירות שכתב עד שהפך לתלמידו של שנברג ניכר עירוב סגנונות הססני בין בראהמס, שומאן, הוגו וולף ודביסי, הרי שחמש הטיוטות לסונטות כבר קרובות בסגנונן לסונאטה אופוס 1, סונאטה בת פרק אחד שהיא הישג בלתי-רגיל עבור מלחין בתחילת דרכו.
מן הרביעית שבהן הוא שאב את הנושא לאינטרלוד במערכה השלישית של ווצק.
יצירות אחרות שכתב ב"תקופת שנברג" הן ארבעה שירים, אופ' 2 ורביעיית המיתרים אופ' 3.
בשנים אלו פיתח ברג מאוד את הכתיבה המוֹנִיסטית, כלומר הלחנה המבוססת על נושא או אלמנט יחיד, בניגוד לכתיבה הקלאסית שהייתה לרוב דואליסטית והתבססה על הנגדה בין שני נושאים.
בכך הביאו ברג ושנברג אל שיאה מגמה שהלכה והתחזקה במשך כל התקופה הרומנטית.
כך למשל הסונאטה אופ' 1 נובעת כולה מן המוטיב הפותח ומן הקוורטה העולה שבבסיסו.
גם לאחר שסיים ללמוד אצל שנברג נשאר ברג ידידו הקרוב וראה בו מעין דמות-אב.
שנברג עצמו התפתח מבחינה מוזיקלית כתוצאה מן ההפריה ההדדית בין שני הגאונים, ובשנים בהן לימד את ברג כתב שנברג כמה מיצירותיו הטובות ביותר.
ברג היה חלק מן האליטה התרבותית בווינה, אשר הייתה אחד ממוקדי התרבות העולמיים במפנה המאה העשרים.
בחוג חבריו היו המלחינים אלכסנדר פון זמלינסקי ופרנץ שרקר, הצייר גוסטב קלימט, הסופר קרל קראוס, הארכיטקט אדולף לוס, המשורר פטר אלטנברג ואשת החברה אלמה מאהלר.
ב-1906 הכיר ברג את הזמרת הלנה נאהובסקי ונשא אותה לאישה ב-1911 על אף התנגדות הוריה.
באותה השנה עברו ברג ואשתו לברלין.
למרות הריחוק הגאוגרפי חש המלחין כי הוא עדיין שרוי בצילו של מורו הדגול, אשר לא היסס להעביר עליו ביקורת מוחצת כשראה זאת לנכון.
שנברג אף היה דורש מברג לבצע עבורו משימות ו"סידורים" בתחום המוזיקה ובתחומים אחרים, ומטיח בו מילים קשות אם לא היה שבע-רצון.
ב-1915 חדלו לדבר זה עם זה, ורק כעבור שנים יכלו שוב להתייחס זה לזה כשווים, לאחר הפרסום הבינלאומי שהביאו לברג הסוויטה הלירית והאופרה ווצק.
ב-1912 כתב ברג את היצירה הראשונה החשובה שלו המשוחררת מהשפעותיו של שנברג: "חמישה שירים תזמורתיים לטקסטים של גלויות מאת פטר אלטנברג", אופ' 4 (Fünf Orchesterlieder nach Ansichtkartentexten von Peter Altenberg).
שניים מתוכם בוצעו בווינה ב-1913 (בניצוחו של שנברג) וגרמו מהומה בקהל עד שהיה צורך להפסיק את הקונצרט.
רק ב-1953 בוצע המחזור בשלמותו בפעם הראשונה.
זוהי אחת היצירות הטובות ביותר של ברג - מחזור של שירים קצרים מאוד אך דרמטיים ומלאי פתוס, לטקסטים פילוסופיים ובלתי-סנטימנטליים.
בשנים 1915–1918 שרת ברג בצבא האוסטרי, ובזמן אחת החופשות ב-1917 הוא החל לעבוד על האופרה ווצק, המבוססת על המחזה הבלתי-גמור "וויצק" מאת גאורג ביכנר.
הוא סיים את כתיבתה רק ב-1922, ושלושה קטעים מתוכה בוצעו ב-1924. הביצוע השלם הראשון היה ב-1925 בניצוחו של אריך קלייבר בברלין, ולראשונה זכה ברג בפרסום עולמי כחדשן ומהפכן.
ווצק נחשבת לאחת מהדוגמאות המשובחות ביותר של כתיבה אטונאלית והיא השפיעה על דור שלם של מלחיני המאה העשרים.
אם כי חלק מהנושאים ב"ווצק" כוללים את כל שנים-עשר הטונים, עדיין לא ניתן לקרוא לה יצירה דודקפונית.
ברג התחיל להתקרב לדודקפוניות בהדרגה בקונצ'רטו הקאמרי שלו (Kammerkonzert) ובמיוחד בסוויטה הלירית (Lyrische Suite).
יצירה זו, הכתובה לרביעיית מיתרים והשפיעה עמוקות על בלה בארטוק, מתארת (בין השאר תוך שימוש בצפנים מוזיקליים) את הרומן שניהל ברג עם חנה פוקס-רובטין, אחותו של הסופר פרנץ ורפל.
עובדה זו נתגלתה במקרה, רק בשנת 1976. הסוויטה הלירית בוצעה לראשונה ב-1927.
בשנת 1929 החל ברג לעבוד על האופרה לולו, המבוססת על שני מחזות מאת פרנק ודקינד.
הוא עבד על כתיבת האופרה עד 1935, כאשר מותה של מאנון גרופיוס, בתם של ולטר גרופיוס ואלמה מאהלר גרם לו להפסיק את כתיבתו ולפנות לקונצ'רטו לכינור.
כיוון שכך, נותרה האופרה בלתי-גמורה, וברג לא הספיק להשלים את המערכה השלישית.
הקונצ'רטו לכינור הוא אולי היצירה המפורסמת ביותר של ברג.
הוא קרא לו "לזכרו של מלאך", והקדיש אותו לזכרה של מאנון גרופיוס, בתם של ולטר גרופיוס ואלמה מאהלר, שמתה בגיל שמונה עשרה ממחלה קשה.
מותה לווה בייסורים רבים, והמוזיקה משקפת זאת באופן גאוני.
זוהי סדרת הצלילים עליה מבוסס הקונצ'רטו:
התווים הראשונים בסדרה הם טרצות, מרווחים בעלי צלצול נקי וטהור.
אם מדלגים על כל צליל שני מקבלים את הקווינטות שמייצגים המיתרים הפתוחים בכינור.
ארבעת הצלילים האחרונים הם פתיחת הכוראל של באך "Es ist genug" ("רב לי"), כוראל שהטקסט שלו עוסק בייסורים בלתי נסבלים עלי אדמות.
הכוראל, באורח נדיר, נפתח בטטרקורד של טונים שלמים היוצר טריטון, מרווח הקשור לסבל וייסורים, וההירמון של באך (אשר ברג מצטט בסוף הקונצ'רטו) דיסוננטי ורווי צער.
הקונצ'רטו בוצע לראשונה בידי הכנר לואי קראסנר ב-19 באפריל 1936. ברג לא זכה לשמוע את ביצוע הבכורה, כיוון שמת, כנראה כתוצאה מהרעלת דם שנגרמה מעקיצת חרק, בערב חג המולד, 1935. הוא היה בן חמישים במותו.
אלבניאן איירליינס הייתה חברת תעופה אלבנית שבסיסה נמצא בנמל התעופה האם תרזה בטירנה.
החברה נוסדה בשנת 1991 בשם ארבריה איירליינס, והייתה בתחילתה חברה פרטית של פוליטיקאים באלבניה הקומוניסטית.
במאי 1992 שינתה את שמה לאלבניאן איירליינס.
בשנת 1995 פתחה לראשונה את טיסותיה לציבור הרחב.
החברה הפסיקה את פעילותה ב-2011, לאחר שרשות התעופה האלבנית ביטלה את רישיון ההפעלה שלה.
צי המטוסים של אלבניאן איירליינס הורכב מהדגמים הבאים (אוגוסט 2009):
דגם מספר מטוסים תכולת מושבים (קונפיגורציה) הערותBAE-1462מקדונל דאגלס MD-821
אלבן ויליאם בארקלי היה פוליטיקאי אמריקאי חבר המפלגה הדמוקרטית, ששירת כסגן נשיא ארצות הברית תחת הנשיא הארי טרומן בשנים 1949–1953. קודם לתפקיד זה, כיהן כנציג קנטקי בבית הנבחרים וכסנאטור מטעם המדינה, וגם היה במשך שנתיים מנהיג הרוב בסנאט.
בעת פטירתו כיהן בשנית בסנאט.
בארקלי נולד בלוואס שבקנטקי לג'ון וילסון בארקלי ולאלקטרה אלייזה סמית'.
בשנת 1897 סיים את לימודיו במקווין קולג', אותם מימן בהיותו איש תחזוקה.
לאחר מכן הוא למד בקולג' אמורי שבג'ורג'יה ובשנת 1900 החל ללמוד משפטים באוניברסיטת וירג'יניה.
בשנת 1901 הוסמך בארקלי לעריכת דין והחל לעסוק בתחום בקנטקי.
בשנים 1905 – 1909 שימש התובע המחוזי של מחוז מקראקן ובשנים 1909 – 1913 היה שופט בבית המשפט המחוזי.
יכולותיו הרטוריות ועמידתו לצד המעמד החלש הביאה להשתלבותו בהנהגה המקומית של המפלגה הדמוקרטית, ובשנת 1912 נבחר בארקלי לבית הנבחרים של ארצות הברית.
כהונתו נמשכה שש קדנציות רצופות (1913 – 1927) ובשנת 1923 הוא הציג מועמדותו למשרת מושל קנטקי.
בשנת 1926 התמודד בארקלי לשמש נציג קנטקי בסנאט וניצח.
כהונתו בסנאט נמשכה ארבע כהונות (1926 – 1949), עד למינויו לסגן נשיא ארצות הברית, ובשנים אלו שימש מנהיג הרוב בסנאט (1937 – 1947) ומנהיג המיעוט בסנאט (1947 – 1949).
מעמדו במפלגה הדמוקרטית גבר עוד בראשית דרכו בסנאט, כאשר בשנת 1932 הוא נשא את הנאום המרכזי בוועידת המפלגה ובשנת 1933 נבחר לסגן יו"ר הוועידה ועוזר למנהיג הרוב בסנאט ג'וזף טיילור רובינסון.
בשנת 1937 נפטר רובינסון ובארקלי נבחר, על חודו של קול, להחליפו בתפקיד מנהיג הרוב.
בתפקיד זה הוא הביע תמיכה גורפת במדיניותו של הנשיא פרנקלין רוזוולט, ובין היתר בניו דיל ובחלוקת תקציבים לתמיכה בהצטרפות ארצות הברית ללחימה במלחמת העולם השנייה.
בשנת 1944 הוא התפטר מתפקידו עקב וטו שהטיל רוזוולט על חקיקה בנושא מיסים שבארקלי פעל להעבירה, אך בעקבות הצלחתו להפוך את החלטת הנשיא בקונגרס, בארקלי הושב לתפקיד כעבור זמן קצר.
בשנת 1948 הוצגה מועמדותו לכהונת סגן נשיא ארצות הברית, לצד המועמד לנשיאות הארי טרומן.
בארקלי היה מראשוני המועמדים שעשו שימוש בתעופה ככלי תחבורה בעת הקמפיין.
עם היבחרם הושבע בארקלי לתפקיד בינואר 1949 וכיהן בו לאורך מלוא הכהונה, עד לינואר 1953. לבקשת הנשיא טרומן היה בארקלי משתתף קבוע בכל ישיבות הקבינט והמועצה לביטחון לאומי, והיה סגן הנשיא הראשון לקחת חלק בסדר יומו המלא של הנשיא.
בשנה הראשונה לכהונתו נישא בארקלי בשנית, לאחר מות רעייתו הראשונה ואם ילדיו בשנת 1947, והיה לסגן הנשיא הראשון להינשא בתקופת כהונתו בתפקיד.
לקראת הבחירות לנשיאות בשנת 1952 הודיע בארקלי על כוונתו להתמודד לתפקיד.
ארגוני עובדים וארגוני מעבידים גדולים הודיעו על כוונתם שלא לתמוך במועמדותו, לנוכח גילו המבוגר, והביאו להסרת מועמדותו.
עם סיום כהונתו הנחה בארקלי תוכנית טלוויזיה בנושאים פוליטיים, עסק במתן הרצאות והחל בכתיבת זיכרונותיו.
בשנת 1954 הוא התמודד בהצלחה לכהונה נוספת בסנאט, לאור רצונו לסייע ללינדון ג'ונסון בהנהגת מחנה הרוב בבית.
כהונתו החלה בשנת 1955 ונמשכה כשנה, עד לפטירתו בעקבות התקף לב שקיבל בעת נאום פומבי בווירג'יניה.
בשנת 1949 הוענקה לבארקלי מדליית הזהב של הקונגרס.
באוניברסיטת אמורי נקראה על שמו קתדרה במחלקה למדע המדינה ונקרא על שמו פורום הדיבייט של האוניברסיטה.
כן נקראו על שמו אגם בארקלי וסכר בארקלי בגבול קנטקי וטנסי.
אלבניה השתתפה לראשונה במשחקים האולימפיים באולימפיאדת מינכן (1972).
היא נעדרה מארבע האולימפיאדות הבאות, ושבה והשתתפה באולימפיאדת ברצלונה (1992).
מאז, משתתפת אלבניה במשחקים ברציפות.
בהופעתה הראשונה של אלבניה במשחקים, במינכן, ייצגו אותה חמישה ספורטאים - ארבעה קלעים ומרים משקולות אחד, אימר פמפורי.
פמפורי קבע שיא עולם בסגנון לחיצה (clean and press), 127.5 ק"ג, אך נפצע במהלך הרמת המשקולות בסגנון הנפה, וסיים רק במקום התשיעי.
ההישג המשמעותי הבא של ספורטאי אלבני במשחקים האולימפיים הגיע באולימפיאדת סידני (2000), אז דורג מרים המשקולות איליריאן סולי במקום החמישי.
באולימפיאדת בייג'ינג (2008) בלטה מרימת המשקולות רומלה בגאי, שסיימה במקום השישי, ובאולימפיאדת לונדון (2012) היה הספורטאי הבולט מרים משקולות נוסף, בריקן צליה, שסיים במקום התשיעי.
באולימפיאדת ריו דה ז'ניירו (2016) שיפר צליה את הישגו, וסיים במקום החמישי.
מרימת משקולות נוספת, אווגייליה ולי, סיימה במקום השמיני.
באולימפיאדת פריז (2024) הצליחה אלבניה לזכות לראשונה במדליה אולימפית.
שתי מדליות ארד בענף ההיאבקות על ידי המתאבקים צ'רמן ואלייב ואסלאם דודייב.
אלבניה משתתפת גם במשחקי החורף האולימפיים מאז אולימפיאדת טורינו (2006).
בטורינו ובאולימפיאדת ונקובר (2010) ייצג אותה ספורטאי אחד, גולש הסקי האלפיני אריון טולה, שהגיע להישגים נמוכים בשתיהן.
טולה נסע גם לאולימפיאדת סוצ'י (2014), אך שבר את זרועו ולא התחרה בסופו של דבר.
במשחקים אלה השתתפה מלבדו גולשת סקי אלפיני נוספת.
אלבניה השתתפה באירוויזיון 21 פעמים החל מהצטרפותה לתחרות ב-2004. רשות השידור האלבנית נוהגת לבחור את שיריה לתחרות באמצעות "פסטיבל השירים האלבני", תחרות לאומית אשר קיימת מ-1962.
אלבניה תכננה תחילה להשתתף עוד באירוויזיון בשנת 2003, אולם שלוש מדינות נוספות נרשמו כבר לתחרות באותה שנה, ולכן עקב ריבוי המדינות המשתתפות, נאלצה אלבניה לחכות שנה נוספת לפני שהייתה יכולה להשתתף בתחרות.
לאירוויזיון 2004 שלחה אלבניה את הזמרת אנייזה שהיני עם השיר "The Image of You" ("התמונה שלך").
השיר העפיל מהמקום הרביעי בשלב חצי הגמר אל הגמר, בו הוא סיים במקום ה-7 עם 106 נקודות.
תחילה תכננה אלבניה לשיר את השיר בגרסתו בשפה האלבנית, אולם לבסוף היא בחרה להופיע עם השיר בשפה האנגלית.
לאור המיקום הגבוה מ-2004, השתתפה אלבניה אוטומטית בשלב הגמר באירוויזיון 2005, אולם היא הגיעה רק למקום ה-16. באירוויזיון 2006 ובאירוויזיון 2007 כשלה אלבניה להעפיל לשלב הגמר והיא נותרה בשלב חצי הגמר.
לאירוויזיון 2008 שלחה אלבניה את השיר "Zemrën e lamë peng" ("הימרנו על הלב") איתו היא הגיעה למקום ה-16. באירוויזיון 2012, לאחר שנה של היעדרות בגמר, צלחה אלבניה את שלב חצי הגמר עם השיר "Suus" בביצועה של רונה נישליו.
בשלב הגמר סיימה אלבניה במקום החמישי וזהו הישגה הטוב ביותר עד כה.
בשנת 2013 לא הצליחה אלבניה להעפיל לשלב הגמר כאשר סיימה רק במקום ה15 עם 31 נקודות בחצי הגמר בו השתתפה.
הישגיה של אלבניה בתחרות ממוצעים, היא מדורגת במקום ה-43 מתוך 51 מדינות ברשימת המדינות המובילות באירוויזיון.
השירים שייצגו את אלבניה באירוויזיון
אלבמה סלאמר הוא קוקטייל מפורסם שמרכיביו המקובלים כוללים 60 מ"ל ליקר סאות'רן קומפורט, 30 מ"ל אמרטו ו-30 מ"ל סלו ג'ין הנמזגים לתוך כוס הייבול מלאה בקרח.
לבסוף ממלאים את הכוס במיץ תפוזים.
בסרט "קוקטייל" בריאן פלניגן מדקלם שיר שכתב בו הוא מזכיר את קוקטייל האלבמה סלאמר.
בסרט "זמר החתונות" אומר רובי כי הוא אינו שתיין גדול וגלן מציע לו אלבמה סלאמר.
אלבניה השתתפה ב לראשונה בלונדון (2012).
במשחקי החורף לא נטלה אלבניה חלק מעולם.
במשחקי לונדון 2012 יוצגה אלבניה על ידי ספורטאי יחיד, האקי דוקו, שהתחרה בתחרויות מרוץ אופני היד אך לא הצליח להגיע להישגים ספורטיביים משמעותיים, ולא זכה במדליה.
המדינה נעדרה מהמשחקים הפאראלימפיים ריו דה ז'ניירו (2016).
אלבלונג (בפולנית: Elbląg , בגרמנית: Elbing) היא עיר בצפון פולין.
היא בירת מחוז אלבלונג בחבל ורמיה-מזוריה.
נמצאת 55 ק"מ צפונית מזרחית לגדנסק ו-90 ק"מ דרומית מערבית לקלינינגרד.
היא יושבת בפתח נהר אלבלונג שהוא יובל של הוויסלה, הזורם ללגונת הוויסלה דבר שאפשר לה להיות עיר נמל.
בשנת 1237 בנו אבירי המסדר הטווטוני, מבצר בשפך הנהר אלבלאג וקראו לו בשם הנהר.
סביב המבצר התפתחה עיירה שבשנת 1246 קבלה מעמד של עיר בשם אלבינג.
ב-1358 נתקבלה אלבינג לברית ערי ההאנזה.
היא יושבה על ידי גרמנים ופולנים.
למרות פריחתה של העיר לא רצו תושביה בשלטון המדכא של מדינת המסדר הטווטוני ובשנת 1440 הצטרפה אלבינג לערים נוספות באזור ונוצרה הקונפדרציה הפרוסית שכרתה ברית עם פולין כדי לגרש את הטווטונים.
במלחמת שלוש עשרה השנים (1454-1466) הצליח קז'ימייז' הרביעי, מלך פולין לגרש את הטווטונים.
אלבינג הפכה להיות חלק מהאיחוד הפולני-ליטאי ושמה שונה לאלבלונג.
במאה ה-17 סבלה אלבלונג מפלישות של השוודים.
ב-1772 היא סופחה לפרוסיה במסגרת החלוקה הראשונה של פולין ושמה שונה בשנית לאלבינג.
במאה ה-19 החלה פריחה כלכלית של אלבינג בעקבות בניית תעלת אלבינג וסלילת מסילת רכבת אליה.
ב-1871 סופחה אלבינג לקיסרות הגרמנית.
במלחמת העולם השנייה הקימו הגרמנים שני מחנות ריכוז ליד אלבינג שהיו שייכים למחנה הריכוז שטוטהוף.
אלבינג נכבשה ב-10 בפברואר 1945 על ידי כוחות של החזית הבלרוסית השנייה בפיקודו של קונסטנטין רוקוסובסקי.
התושבים הגרמנים ברחו ואלה שנשארו, גורשו לגרמניה במסגרת הטיהור האתני של פרוסיה המזרחית מגרמנים.
במהלך הכיבוש נהרסו כ-65% מבתי העיר.
את הגרמנים החליפו פולנים שהועברו למקום מיישובים בשטח שנמסר לברית המועצות.
כעת 98% מתושבי העיר הם פולנים.
שם העיר שונה שוב לאלבלונג.
שיקום העיר היה איטי אך קבל תאוצה מאז יציאת הסובייטים מפולין ב-1990. העיר העתיקה שוקמה והבתים שוחזרו כפי שהיו בתקופת זוהרה של העיר.
הרחוב הראשי בעיר העתיקה הפך למדרחוב ובמרכזו חשמלית המשמשת כמוצג מוזיאוני.
לידה מגדל השעון עם שער העיר המשוחזר.
לידם מוצב פסל של שוליית אופים שלפי האגדה הציל את אלבינג ב-1521 מהתקפה של הטווטונים על ידי זה שניתק באת שבידיו את החבל שעליו היה תלוי השער ובכך מנע את התפרצות הטווטונים לעיר.
אלבלונג נמצאת באזור האגמים המזורים המשופע באגמים.
ב-1845 הוחל בחפירת תעלות המחברות שישה אגמים בין אלבלונג לאוסטרודה.
הקיסר הפרוסי נתן הסכמתו למיזם הגדול הזה כדי לתמוך בשינוע סחורות מאלבלונג דרומה.
נתיב המים הזה מתמשך לאורך 80 ק"מ, עד לעיר אוסטרודה.
התעלה נפתחה ב-1860. הבעיה ההנדסית הייתה להתגבר על הפרש גובה של 100 מטר לאורך הדרך.
במקומות שהשיפוע מתון נבנו תאי שיט עם שערים.
במקומות שהשיפוע חד נבנו מתקנים שגוררים את הספינה על היבשה בעזרת כבלים הנמשכים על ידי מערכת גלגלים.
כיום משמשת תעלת אלבלונג-אוסטרודה למטרות תיירות בלבד.
אלבני היא עיר נמל בדרום מדינת אוסטרליה המערבית שבאוסטרליה.
העיר שוכנת 418 ק"מ מדרום-מזרח לבירת המדינה פרת'.
אוכלוסיית העיר מנתה 33,650 תושבים במפקד 2011.
העיר נוסדה ב-26 בדצמבר 1826 כמוצב צבאי של המושבה ניו סאות' ויילס שהוקם כחלק מהמאמץ למנוע השתלטות צרפתית על האזור.
המקום נקרא בשם פרדריקסטאון (Frederickstown) על שמו של הנסיך פרדריק, דוכס יורק ואלבני, בנו של ג'ורג' השלישי, מלך הממלכה המאוחדת.
ב-1831 שונה שם המקום לאלבני והוא הפך לחלק ממושבה בשם סוואן ריבר (Swan River Colony).
במהלך המאה ה-19 הייתה אלבני שער הגישה לאזורי כריית הזהב באזור ובמשך שנים רבות נמל המים העמוקים היחידי של המושבה.
פתיחתו של הנמל בעיר פרימנטל ב-1897 הורידה מחשיבותו ובאותה תקופה החלה העיר להתפתח כמרכז לחקלאות, לתעשיית עצים ומאוחר יותר לצייד ליוויתנים.
שלא כמו פרת' ופרימנטל תמכה אלבני באיחוד אוסטרליה ב-1901.
העיר מהווה יעד תיירותי חשוב בזכות היותה בסיס לטיולים בדרום מערב המדינה ובזכות היופי הטבעי והמורשת שלה.
לעיר חלק חשוב ברוח אנזא"ק בהיותה הנמל שממנו הפליגו חיילי צבא אוסטרליה ליעדיהם באירופה ובמזרח התיכון במלחמת העולם הראשונה.
אלבני היא העיר הוותיקה ביותר המיושבת ברציפות במערב אוסטרליה והיא מקדימה את פרת' ואת פרימנטל בכשנתיים בתאריך ייסודה.
האזור שבו שוכנת אלבני היה קרוי בפי האבוריג'ינים בשם קינג'ארלינג (Kinjarling) שמשמעותו "מקום הגשם".
הם עסקו במקום בפעילות דיג עונתית.
אלבני היא העיר הקיימת ברציפות הוותיקה ביותר במערב אוסטרליה.
היא נוסדה ב-1826, שנתיים לפני פרת' ופרימנטל.
היישוב נועד להיות מוצב צבאי למנוע את חדירתם של הצרפתים לאזור.
קו החוף של אלבני התגלה כבר ב-1627 על ידי הימאי ההולנדי פרנץ טיסן (François Thijssen).
ב-29 בספטמבר 1791 נכנס קפטן ג'ורג' ונקובר למפרץ שקרא לו על שם המלך ג'ורג'.
ב-1801 הגיע למקום מתיו פלינדרס, נכנס למפרץ המלך ג'ורג', שהה בו חודש ומיפה אותו.
במשך כל השנים הללו זכה במקביל האזור לביקוריהם של ימאים צרפתים.
ב-26 בדצמבר 1826 נחת במקום כוח של הצבא הבריטי שהפליג מסידני בפיקודו של אדמונד לוקייר (Edmund Lockyer).
לוקייר הציל קבוצה של נשים אבוריג'יניות שנחטפו על ידי ציידי לווייתנים והוחזקו על אחד האיים הסמוכים כשפחות מין.
האחראים לחטיפה נתפסו ונשלחו מזרחה כדי לעמוד למשפט.
האירוע היווה יסוד ליחסים הטובים שבין השבטים האובוריג'ינים המקומיים לבין המתיישבים הבריטים.
ב-1831 הפך היישוב לחלק ממושבת סוואן ריבר והוא נקראה אלבני על שמו של הנסיך פרדריק הדוכס מאלבני, בנו של המלך ג'ורג' השלישי.
ב-1841 אלבני הייתה לתחנה האחרונה במסעו של אדוארד ג'ון אייר (Edward John Eyre), שהיה הראשון שהגיע לאוסטרליה המערבית בדרך היבשה.
עד לפתיחתו של נמל פרימנטל בראשית המאה ה-20, היה נמלה של אלבני נמל המים העמוקים היחידי במערב אוסטרליה ולכל אורכו של החוף הדרומי של היבשת להוציא את מלבורן.
משמעות הדבר היא כי במשך שנים היה הנמל התחנה הראשונה באוסטרליה שבה עצרה תנועת הספינות שהגיע מבריטניה.
אלבני הייתה נמל היציאה של הספינות שנשאו את חיילי הכוח האימפריאלי האוסטרלי ואת חיל המשלוח הניו זילנדי, שמאוחר יותר אוחדו לכוח שהיה ידוע בשם אנזא"ק, בדרכם לחזיתות באירופה ובמזרח התיכון במלחמת העולם הראשונה.
ב-1 בנובמבר 1914 הפליגה מנמל אלבני שיירה של 38 ספינות תובלה מלוות בשבע ספינות קרב.
אלבני הייתה למעשה המקום האחרון באוסטרליה שאותו ראו החיילים שיצאו לחזית והדבר משתקף באתרי הנצחה רבים שקיימים בעיר.
אלבני שוכנת במרחק 418 ק"מ מדרום-מזרח לפרת' ומחוברת אליה באמצעות כביש מהיר.
מרכז העיר שוכן בין הר מלוויל (Mount Melville) והר קלרנס (Mount Clarence) ולמרגלותיו משתרע נמל הנסיכה המלכותית (Princess Royal Harbour).
העיר מוקפת בחופים רבים כשחוף מידלטון (Middleton Beach) הוא הקרוב ביותר למרכז העיר.
הענפים הכלכליים הראשיים של העיר הם תיירות, דיג, תעשיית עץ, וחקלאות.
לפני שנות החמישים היה ענף ציד הלווייתנים אחד ממקורות ההכנסה והתעסוקה הראשיים של העיר.
תחנת ציד הלווייתנים שנסגרה ב-1978 משמשת היום כמוזיאון לתולדות הענף.
התחנה הייתה האחרונה שפעלה בחצי הכדור הדרומי ובארצות דוברות אנגלית.
ממערב לעיר פועלת חוות טורבינות רוח ש-18 הטורבינות שלה המונעות ברוחות דרומיות חזקות, מספקות כ-80% מצריכת החשמל של העיר.
אלבני היא גם מרכזו של אזור לגידול גפני יין פעיל מאוד הודות לאקלים הנוח שלו והאדמות הפוריות.
אתרי תיירות היסטוריים חשובים בעיר כוללים מוזיאון, בית הכלא הישן, מבצר הנסיכה המלכותית ובית פטריק טיילור, שנחשב לבית המגורים העתיק ביותר באוסטרליה המערבית.
לעיר יש משמעות היסטורית בתולדותיה של אוסטרליה המערבית.
בנוסף קיימים גם מוקדי משיכה טבעיים כמו קו החוף הסלעי המשובץ בחופים בעלי חול לבן.
ב-2001 הוטבעה המשחתת "פרת'" במימי מפרץ המלך ג'ורג' כדי שתשמש כאתר צלילה.
אלבני קרובה לשני רכסי הרים והיא הנקודה האחרונה במסלול הליכה (Bibbulmun Track) שחוצה את השטח שבינה לבין פרת'.
אלבירה חסיאנובה היא שחיינית צורנית רוסייה בעבר.
היא אלופה אולימפית בעלת 3 מדליות זהב ואלופת עולם בעלת 9 מדליות זהב.
אלבירה חסיאנובה נולדה וגדלה במוסקבה.
היא החלה להתאמן בצעירותה ובשנת 2001 זכתה במדליית זהב באליפות העולם.
באתונה 2004 השתתפה לראשונה במשחקים האולימפיים וסיימה במקום הראשון בתחרות הקבוצתית.
חסיאנובה סיימה לימודים באוניברסיטה לספורט במוסקבה והוסמכה למאמנת.
לאחר שנת 2012 עזבה את הספורט התחרותי.
באליפות העולם בשחייה שנערכה בפוקואוקה שביפן בשנת 2001, זכתה חסיאנובה במדליית זהב בתחרות הקבוצתית.
שיא הקריירה שלה היה באליפויות העולם בשנים 2007 ו-2011, כאשר זכתה ב-3 מדליות זהב בכל אליפות.
בשנת 2009 היא לא נכללה בנבחרת.
אלבירה חסיאנובה השתתפה ב-3 אולימפיאדות ובכל פעם זכתה במדליית זהב בתחרות קבוצתית.
אלבן לפונט הוא כדורגלן צרפתי-איבוארי יליד בורקינה פאסו המשחק בעמדת השוער בקבוצת פנאתנייקוס ובנבחרת חוף השנהב.
לפונט הוא השוער הצעיר ביותר ששיחק במסגרת ליגת העל הצרפתית.
לפונט גדל במחלקת הנוער של AS לאטויז מאז שנת 2008, בה שיחק כקשר התקפי לפני שהפך לשוער.
הוא שיחק במועדון במשך שש עונות, עד שבשנת 2014 הגיע למחלקת הנוער של טולוז מליגת העל הצרפתית.
לפונט שיחק במחלקת הנוער של טולוז במשך עונה אחת, והספיק גם לערוך הופעה אחת במדי טולוז ב', קבוצת המילואים של המועדון, עד שב-28 בנובמבר 2015 ערך את הופעת הבכורה שלו בקבוצה הראשונה של המועדון, כששיחק 90 דקות בניצחון 0–2 על ניס במסגרת המחזור ה-15 בליגה.
בהופעה זו, כשהוא בן 16 ו-310 ימים, הפך לפונט לשוער הצעיר ביותר שלוקח חלק במשחק במסגרת ליגת העל הצרפתית, שיא בו החזיק לפני כן מיקאל לנדרו.
לאחר שהפך לשוער הראשון של טולוז, ושמר על רשת נקייה בשני משחקיו הראשונים, ספג לפונט שלושה שערים בהפסד 2–3 ללוריאן במסגרת המחזור ה-17 בליגה.
בחודש ינואר 2016 מוקם לפונט במקום ה-34 ברשימת השחקנים הטובים ביותר בעולם שפורסמה על ידי העיתון האיטלקי לה גזטה דלו ספורט, כאחד משני שוערים שהופיעו ברשימה, לצד ג'אנלואיג'י דונארומה האיטלקי.
בתום העונה הצליחה טולוז להימנע מירידה לליגה הצרפתית השנייה, בין היתר הודות לשמונה משחקים בהם שמר אלפונט על רשת נקייה ב-24 הופעות ליגה.
ב-30 ביוני חתם לפונט על חוזה חדש לארבע שנים במועדון.
לפונט פתח את עונת כשוער הראשון של טולוז.
ב-22 באוקטובר 2016 הוא נבחר כשחקן המצטיין בתיקו 0-0 נגד אנז'ה במסגרת המחזור העשירי בליגה, כשהוא שומר על שער נקי בפעם הרביעית בעשר הופעות ליגה.
ב-2 ביולי 2018 חתם לפונט בקבוצת פיורנטינה האיטלקית, בעסקה שהוערכה בכ-7 מיליון אירו.
ב-26 באוגוסט ערך את הופעתו הבכורה בקבוצה בניצחון 6-1 על קייבו ורונה.
ב-29 ביוני 2019 הושאל לפונט לנאנט מהליגה הצרפתית.
ב-26 במאי 2021 חתם באופן קבוע בקבוצה.
בשנת 2025 החל לשחק בנבחרת חוף השנהב.
לפונט נולד בוואגאדוגו, בירת בורקינה פאסו, לאב צרפתי ואם בורקינאית.
הוריו התגרשו כאשר היה בן 9, ולפונט עבר להתגורר יחד עם בארו שבצרפת, בעוד אמו נשארה בבורקינה פאסו, בה לימים התקדמה בזירה הפוליטית.
סבו מצד האמא שיחק כדורגל במשך עשר שנים ושימש כיו"ר קבוצת ואגאדוגו שוטינג סטאר, ואמו הייתה חלק נבחרת הכדוריד הלאומית.
בחודש ינואר 2016 נרצחו כמה מבני משפחתו של לפונט בעת מתקפת הטרור בוואגאדוגו, כאשר מספר חמושים פתחו אש במסעדת "קפוצ'ינו".
אלבן לי אדמס הוא כדורסלן עבר אמריקאי, ששיחק בליגת ה-NBA בין השנים 1975–1988, בעמדות הסנטר והפאוור פורוורד.
לכל אורך הקריירה שיחק בקבוצת פיניקס סאנס, וממוצעיו הכוללים בקבוצה הם 14.1 נקודות, 7.0 ריבאונדים ו-4.1 אסיסטים למשחק.
אדמס ניצב במקום השני ברשימת קלעי כל הזמנים של הסאנס (אחרי וולטר דייוויס), עם 13,910 נקודות.
אדמס נולד בעיר לורנס שבקנזס, וגדל ב-וור אייקרס שעל יד אוקלהומה סיטי.
בבגרותו למד באוניברסיטת אוקלהומה, וב-3 עונותיו כשחקן קבוצת הכדורסל של האוניברסיטה רשם ממוצעים כוללים של 23.4 נקודות ו-12.8 ריבאונדים למשחק.
בשנת 1998 הועלתה גופייתו של אדמס עם המספר 33 לתקרת אולמה הביתי של קבוצת האוניברסיטה, שם היא מתנוססת לצד גופיות המשחק של ויימן טיסדייל, מוקי בליילוק וסטייסי קינג.
בקיץ 1973, בסיום עונתו הראשונה באוניברסיטה, שיחק עבור נבחרת ארצות הברית באוניברסיאדת מוסקבה, וזכה עמה במדליית הזהב.
אדמס נלקח בבחירה הרביעית של דראפט ה-NBA לשנת 1975 על ידי פיניקס סאנס, אשר מאמנה ג'ון מקלאוד היה מאמנו של אדמס בעונת ה שלו באוקלהומה.
בעונת הרוקי שלו קלע אדמס 19.0 נקודות, הוריד 9.1 ריבאונדים ומסר 5.6 אסיסטים בממוצע למשחק, ועזר לקבוצתו להעפיל לפלייאוף ה-NBA לראשונה מזה שש עונות.
לצד פול וסטפאל שהצטרף לסאנס באותה עונה, הוביל אדמס את פיניקס להעפלה מפתיעה לגמר ה-NBA לאחר שגברה על סיאטל סופרסוניקס (4–2) וגולדן סטייט ווריורס (4–3) בשני שלבי הפלייאוף הראשונים.
לאורך סדרת הגמר מול בוסטון סלטיקס רשם אדמס ממוצעים של 23.0 נקודות ו-10.2 ריבאונדים למשחק, אך קבוצתו הפסידה בתוצאה 2–4. במהלך אותה עונה השתתף אדמס במשחק האולסטאר בפעם היחידה בקריירה, ובסיומה נבחר לחמישיית הרוקיז וזכה בתואר רוקי העונה.
בעונתו השנייה ניצחו הסאנס 34 משחקים בלבד, אך החל מעונת רשמה פיניקס רצף של 8 העפלות רצופות לשלב הפלייאוף, אשר בשתיים מהן הגיעה עד גמר האזור המערבי ( ו-).
לאורך תקופה זו היה אדמס אחד השחקנים המובילים בקבוצה, כשלצידו בלטו לסירוגין פול וסטפאל, וולטר דייוויס, טראק רובינסון, דניס ג'ונסון ולארי נאנס.
בעונת חלה נסיגה בתפוקתו (7.5 נקודות למשחק), ובסיומה פרש אדמס ממשחק, בגיל 33.
אדמס שיחק בפיניקס במשך 13 עונות – יותר מכל שחקן אחר בתולדות הקבוצה, והוא מוביל את כל שחקניה במספר משחקים (988), דקות משחק (27,203), ריבאונדים 6,937 וחטיפות (1,289).
כמו כן מדורג אדמס במקום השני בנקודות (15,666), במקום השלישי באסיסטים (4,012) ובמקום הרביעי בחסימות (808).
ב-9 בנובמבר הופרשה גופייתו עם המספר 33 על ידי המועדון.
מאז שנת 2000 משמש כסגן נשיא מנהל מתקן של אולם טוקינג סטיק ריסורט ארנה, בו מארחות את משחקיהן הביתיים קבוצות פיניקס סאנס ופיניקס מרקורי.
אַלְבָּלְדָה (מערבית البلدة - העיר, ככל הנראה מתייחס למכה), נקרא גם π בקשת, הוא כוכב בולט הנמצא במרחק של כ-510 שנות אור ממערכת השמש בקבוצת הכוכבים קשת עם בהירות מדרגה 2.88. הכוכב נמצא בחלקה הצפון-מזרחי של הקבוצה מחוץ לאסטריזם בצורת קומקום שיוצרים רוב הכוכבים הבהירים של הקבוצה.
אלבלדה הוא ענק לבן-צהבהב מסוג ספקטרלי F2 II-III, עם מסה של קרוב ל-6 מסות שמש ורדיוס של קרוב ל-30 רדיוסי שמש.
טמפרטורת פניו כ-6,600 קלווין והוא מאיר בעוצמה של פי 1,500 מעוצמת ההארה של השמש.
אלבלדה נמצא במרחק זוויתי של פחות משתי מעלות ממישור המילקה ולכן הוא מוסתר לעיתים על ידי הירח ולעיתים נדירות על ידי כוכבי הלכת נוגה וכוכב חמה.
ההסתרה הקרובה על ידי כוכב לכת צפויה לקרות ב-17 בפברואר 2035 כאשר נוגה יחלוף על פניו.
בזמן של אירוע הסתרה על ידי הירח, דווח שהכוכב הוא למעשה מערכת בת שלושה כוכבים, כאשר המרחק בין שניים מהם הוא כ-0.13 שניית קשת וביניהם ובין השלישי כ-0.4 שניית קשת.
אלבלדה C מקיף את אלבלדה A ואלבלדה B במרחק של כ-60 יחידות אסטרונומיות ובזמן הקפה של כ-75 שנים.
בעבר דווח שבהירותו של אלבלדה משתנה ביותר מחצי דרגת בהירות והוא סווג כחשוד ככוכב משתנה, אך מדידות מעודכנות לא מצאו שינויים גדולים ממאית של דרגת בהירות.
אלבן פנישי (באלבנית: Alban Pnishi; נולד ב-20 באוקטובר 1990) הוא כדורגלן קוסוברי המשחק בעמדת הבלם בווהלן.
פנישי נולד בשווייץ להורים ממוצא קוסובני.
פנישי התחיל את הקריירה שלו בקבוצת הנוער של ווהלן.
ב-31 באוקטובר 2009 פנישי ערך את הופעת הבכורה שלו בקבוצה הבוגרת בהפסד 2–3 לקריינס.
בשתי עונותיו הראשונות בקבוצה, פנישי שימש כבלם מחליף ולא שיחק ברוב משחקי הקבוצה.
בעונת פנישי תפס את מקומו בהרכב הקבוצה.
בקיץ פנישי חתם בגראסהופרס ציריך מליגת העל השווייצרית.
ב-9 ביולי 2018 פנישי חתם בבני סכנין מליגת העל.
ב-6 באוגוסט 2019 פנישי חתם בבני יהודה תל אביב לשנתיים.
הוא שוחרר מהקבוצה בינואר 2020
ב-24 באוגוסט 2020, פנישי חתם בפרוניקלי מליגת העל הקוסוברית בכדורגל.
ב-5 במרץ 2021 פנישי חתם בווהלן.
ב-13 בנובמבר 2015 פנישי ערך את הופעת הבכורה שלו בנבחרת קוסובו בתיקו 2-2 נגד .
אלבניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
אלבניה החלה להשתתף במשחקי החורף החל מאולימפיאדת הנוער לוזאן (2020).
עד כה, אף ספורטאי נוער אלבני לא זכה במדליה אולימפית לנוער.
ההשתתפות של ספורטאי הנוער האלבניים היא בעיקר סמלית.
המשלחת הראשונה של אלבניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט.
המשלחת השתתפה בתחרויות בענפים אתלטיקה, ג'ודו, חתירה ושחייה אך לא הגיעה להישגים.
המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים.
המשלחת השתתפה בענפים אופניים, אתלטיקה ושחייה אולם לא הגיעה להישגים משמעותיים.
אלבניה השתתפה בתחרות האירוויזיון למוזיקאים צעירים פעם אחת בלבד, ב-2018.
המבצעים והשירים שייצגו את אלבניה באירוויזיון למוזיקאים צעירים
שנהמבצעכלייצירותחצי גמרגמר 2018 קלאודיו זוטו צ'לו 1) צ'לו Sonata by Grieg 2) Hungarian Rhapsody by Popper - לא עלה לגמר
אלבניה השתתפה בתחרות האירוויזיון לרוקדים צעירים פעם אחת בלבד, ב-2015.
הרקדנים והריקודים שייצגו את אלבניה באירוויזיון לרוקדים צעירים
שנהאמןריקודכוריאגרףחצי גמרגמר 2015 קלאודיו בגאי "Scream of Life" אריאן סוקניקי - לא העפיל לדואט הגמר
אלבניה השתתפה באירוויזיון 2019 שהתקיים במאי 2019 בישראל בתל אביב, עם השיר "Ktheju Tokës" והמבצעת יונידה מאליצ'י.
ב-16 במאי 2018 הודיעה רשות השידור הממלכתית של אלבניה (RTSH) כי נציג אלבניה לאירוויזיון 2019 ייבחר במסגרת פסטיבל השירים האלבני ("Festivali i Këngës") ה-57.
הגשת המועמדויות לפסטיבל נסגרה ב-30 ביוני 2018.
ב-17 באוקטובר 2018 נחשפה רשימת האומנים והשירים שהתחרו במסגרת הפסטיבל:
במהלך הצבעות המדינות, הוענקו 12 נקודות על ידי אלבניה לצפון מקדוניה.
אלבניה באירוויזיון 2004 השתתפה עם השיר "The Image of You" שבוצע על ידי אנייזה שהיני.
בחצי גמר הגיע השיר אל המקום ה-4 עם 167 נקודות בסך הכול.
בגמר האירוויזיון הצליח השיר להגיע אל המקום ה-7 עם 107 נקודות בסך הכול.
אירוויזיון זה היה הראשון בו השתתפה אלבניה.
את 12 הנקודות שלה העניקה אלבניה בחצי הגמר ובגמר האירוויזיון ליוון.
המדינה היחידה אשר העניקה לאלבניה 12 נקודות באירוויזיון זה בחצי הגמר ובגמר היא מקדוניה הצפונית.
כמו כן, הצליחה אלבניה להגיע אל המקום ה-4 בחצי הגמר עם 167 נקודות בסך הכול, ואל המקום ה-7 בגמר עם 107 נקודות בסך הכול.
נקודות שהוענקו על ידי אלבניה
width=20%|12 נקודות}} יוון10 נקודות בוסניה והרצגובינה8 נקודות מקדוניה הצפונית7 נקודות פינלנד6 נקודות מלטה5 נקודות ישראל4 נקודות סרביה ומונטנגרו3 נקודות אוקראינה2 נקודות מונקונקודה אסטוניה
width=20% bgcolor="gold"|12 נקודות}} יוון10 נקודות בוסניה והרצגובינה8 נקודות טורקיה7 נקודות סרביה ומונטנגרו6 נקודות מקדוניה הצפונית5 נקודות אוקראינה4 נקודות שוודיה3 נקודות מלטה2 נקודות גרמניהנקודה צרפת
+נקודות שהוענקו לאלבניה (חצי-גמר)12 נקודות10 נקודות8 נקודות7 נקודות6 נקודות מקדוניה הצפונית שווייץ גרמניה
הממלכה המאוחדת5 נקודות4 נקודות3 נקודות2 נקודותנקודה בלגיה
+נקודות שהוענקו לאלבניה (גמר)12 נקודות10 נקודות8 נקודות7 נקודות6 נקודות מקדוניה הצפונית יוון
טורקיה5 נקודות4 נקודות3 נקודות2 נקודותנקודה אוסטריה
אלבניה תוכננה להשתתף באירוויזיון 2020 שינועד להתקיים באולם אהוי רוטרדם בעיר רוטרדם שבהולנד.
זו הייתה צפויה להיות ההשתתפות ה-17 של אלבניה בתחרות, אך עקב מגפת הקורונה אירוויזיון 2020 בוטל.
פסטיבלי אי קנגס ה-58 הייתה המהדורה השנתית ה-58 של תחרות המוזיקה האלבנית ובפעם השבע-עשרה התחרות קבעה מי האמן והשיר שייצג את אלבניה באירוויזיון, כשהפעם נבחר האמן לייצג אותם בתחרות לשנת 2020.
חצי הגמר הראשון התקיים ב-19 בדצמבר 2019. עשרה מתמודדים השתתפו בחצי הגמר הראשון.
חצי הגמר השני התקיים ב-20 בדצמבר 2019. עשרה מתמודדים השתתפו בחצי הגמר השני.
הגמר הגדול יתקיים ב-22 בדצמבר 2019. שנים עשר המועמדים הסופיים הוכרזו ב-21 בדצמבר 2019. והזוכה נבחר על ידי חבר מושבעים המורכב משני חברים אלבנים ושלושה חברים בינלאומיים הקשורים לתחרות הזמר של האירוויזיון.
אלבניה הייתה צריכה להשתתף בחצי הגמר השני ולנסות להעפיל לגמר התחרות.
אלבנוסמילוס (שם מדעי: Albanosmilus) הוא סוג נכחד של טורף דמויי חתול ממשפחת הברבורופליים, שבמקור השתייך למשפחת הנימרוידיים.
הוא חי בסוף המיוקן שלפני 12 עד 9.5 מיליון שנה.
המאובנים שלו התגלו באירופה, באסיה ובאמריקה הצפונית.
הסוג הוגדר ב-1929 בידי החוקר ההונגרי מיקלוש קרצוי , אשר בתחילה סיווג אותו כחלק מהסוג הקרוב סנסנוסמילוס.
משמעות שמו היא: "החתול של אלבן ", חבל במחוז טארן שבצרפת בו התגלה.
האלבנוסמילוס היה טורף גדול באורך 1.6 מטר ומשקל של 120 עד 200 קילוגרם בממוצע.
מבנה הלסתות שלו היה מעט מוארך יותר משל החתוליים, אך הוא הכיל ניבים גדולים כמו של הברבורופליס ושל השנחרבים.
הוא היה דומה לאריה או לדוב בצורתו, והוא היה כבד מכדי לרדוף במהירות אחרי טרף, כך שהוא ניזון ממארב לטרף במחבוא או שניזון ממינים גדולים כמו פרסתנים גדולים, אותם דקר באמצעות ניביו החדים.
אלבנדזול היא תרופה המשמשת לטיפול בתולעים טפיליות.
אלבנדזול פותחה בשנת 1975 והיא כיום נמצאת ברשימת התרופות החיוניות של ארגון הבריאות העולמי.
אלבנדזול משמשת לטיפול במגוון רחב של תולעים טפיליות ומחלות הנגרמות מהן: תולעים שטוחות, פאסציוליאסיס, ציסטירוזיס, כיסית אכינוקוקית, תולעים נימיות, זיהומי אנטרוביאזיס, פילאריאזיס לימפטית ותולעי וו.
כמו כן, במחלות הנגרמות מפרוקי-רגליים כדוגמת סקביאס, כינים ורימות.
לפי קטגוריית סיכון בהריון, אלבנדזול מוגדרת כתרופת בדרגה D באוסטרליה וכדרגה C בארצות הברית.
היא אסורה לשימוש בשליש הראשון של ההיריון, ויש להימנע ממנה עד חודש לפני ההתעברות.
בעוד שמחקרים אצל חולדות וארנבות בהריון הוכיחו כי אלבנדזול הוא טרטוגני, אלבנדזול נמצאה כבטוחה בבני אדם במהלך השליש השני והשלישי של ההיריון.
עם זאת, היא עלולה לגרום לאקזמה בעובר כאשר היא ניתנת במהלך ההריון.
אלבנדזול סולפוקסיד מופרש לחלב האם בריכוז של כ-1.5% מהמינון הניתן לאם, אם כי ספיגה דרך פה התינוק נמוכה דיו כדי שלא סביר שתשפיע עליו במהלך ההנקה.
תופעות הלוואי השכיחות ביותר של אלבנדזול (שחוו מעל 10% מהמטופלים) הן כאבי ראש ותפקודי כבד לא תקינים.
עלייה באנזימי כבד (בדרך כלל פי שניים עד ארבעה מהרמות הרגילות) מופיעה אצל 16% מהמטופלים המקבלים טיפול ספציפי לכיסית אכינוקוקית, ונעלמת עם סיום הטיפול.
ההערכה היא כי 1-10% מהאנשים חווים כאבי בטן, בחילות, הקאות, סחרחורת, ורטיגו, לחץ תוך-גולגולתי מוגבר, נשירת שיער זמנית וחום.
כאבי ראש, בחילות והקאות נגרמים על ידי הרס פתאומי של ציסטיקרי (זחלי תולעת סרט), הגורם לדלקת חריפה.
פחות מ-1% מהאנשים סובלים מתגובות אלרגיות יתר כמו פריחה, חרלת) ולויקופניה.
בגלל המסיסות הנמוכה שלה, נדיר שאלבנדזול יכולה להיספג בכמויות גבוהות מספיק כדי להיות רעילה.
מנת יתר משפיעה בעיקר על הכבד, האשכים ומערכת העיכול והיא יכולה להתבטא בעייפות, אובדן תיאבון, הקאות, שלשולים, התכווצויות מעיים, סחרחורת, עוויתות, וישנוניות.
אלבניה נטלה חלק בתחרות אירוויזיון הילדים כ-7 פעמים, החל מהצטרפותה ב-2012, כאשר איגזידורה ז'טה נשלחה כנציגה של אלבניה עם השיר "Kam një këngë vetëm për ju".
באותה התחרות אלבניה זכתה במקום ה-12 והאחרון.
בשנת 2005, רשות השידור האלבנית (RTSH) שידרה לראשונה את התחרות.
ב-14 באוגוסט 2012, רשות השידור הכריזה כי אלבניה תצטרף לאירוויזיון הילדים 2012 באמסטרדם, הולנד.
אלבניה בחרה את נציגה באמצעות תחרות ארצית בשם "Junior Fest Albania".
אלבניה שלחה את הזמרת איגזידורה ז'טה עם השיר "Kam një këngë vetëm për ju" וזכתה במקום האחרון עם 35 נקודות.
ב-27 בספטמבר 2013, רשות השידור האלבנית הודיעה על פרישתה מאירוויזיון הילדים 2013 בשל בעיות תקציב.
אלבניה נעדרה גם מהתחרות ב-2014. בשנת 2015, רשות השידור הודיעה כי הם יחזרו לתחרות.
אלבניה שלחה את הזמרת מישלה ראפו עם השיר "Dambaje" וזכתה במקום החמישי עם 93 נקודות, ההישג הגבוה ביותר אליו אלבניה הגיעה בתחרות.
אלבניה פרשה מאירוויזיון הילדים 2020 עקב מגפת הקורונה, אך חזרה לתחרות ב-2021 ומאז משתתפת באופן סדיר.
המבצעים והשירים שייצגו את אלבניה באירוויזיון הילדים
אלבניה השתתפה באירוויזיון 2021 עם השיר "Karma", שבוצע על ידי הזמרת האלבנית, אנג'לה פריסטרי.
פריסטרי נבחרה באמצעות הקדם האלבני, "פסטיבלי אי קנגס", לאירוויזיון 2021, שאורגנה על ידי רשות השידור האלבנית, "RTSH".
אלבניה נטלה חלק באירוויזיון כ-16 פעמים, החל מהצטרפותה ב-2004, כאשר אנייזה שהיני נשלחה כנציגה האלבנית עם השיר "The Image of You".
באותה התחרות, אלבניה זכתה במקום השביעי עם 106 נקודות.
בשנת 2012, אלבניה שלחה את רונה נישליו עם השיר "Suus", וזכתה במקום החמישי עם 146 נקודות, המיקום הגבוה ביותר אליו אלבניה הגיעה בתחרות.
אלבניה לא העפילה לגמר שבע פעמים.
בשנת 2020, הזמרת ארילנה ארה זכתה בקדם האלבני לאירוויזיון 2020, ונבחרה לייצג את ארצה באירוויזיון עם השיר "Shaj".
זמן קצר לאחר ההודעה, רשות השידור האלבנית הכריזה כי ארה לא תייצג את אלבניה באירוויזיון 2021. RTSH
הקדם האלבני לאירוויזיון 2021 כלל שני חצאי גמר.
המשדר הונחה על ידי יונידה ווקשי וובלנדי סלאש.
באוגוסט 2020, רשות השידור האלבנית הכריזה על פתיחת ההרשמה לפסטיבלי אי קנגס, שנמשכה עד 2 באוקטובר 2020. ב-16 בנובמבר הוועדה המיוחדת שהואמנה על בחירת השירים, הכריזה על 26 השירים שעלו לשלב הבא.
שני חצאי הגמר התקיימו בין התאריכים 19 בדצמבר–20 בדצמבר 2020. עקב מגבלות מגפת הקורונה, שלושת המופעים הוקלטו מראש.
מתוך 26 המתחרים, רק 18 עלו לשלב הבא.
18 השופטים העניקו מספר בלתי ידוע לשיר שאהבו.
לאחר ספירת ההצבעות, אנג'לה פריסטרי הוכרזה כמנצחת ונבחרה לייצג את ארצה באירוויזיון 2021.
גמר - 23 בדצמבר 2020 סדר מבצע שיר1סארדי סטרוגאי"Kam me t'ba me kajt"2ג'סיקה פולו"Më mbron"3אורגסה זאימי"Valixhja e kujtimeve"4ונדי מאנצאקו"Vesi i shpirtit tim"5ארה רוסי"Zjarri im"6ג'רג' קאצ'ינארי"Më jep jetë"7רוסלה ג'ילבגו"Vashëzo"8דוויס ג'ראהו"Peng"9מירוד"Nëse vdes"10גיגליולה האווריקו"E lirë"11ויקטור טאהיראי"Nënë"12קאמלה איסלאמאי"Kujtimet s'kanë formë"13פלורנט אבראשי"Vajzë"14איניס נזירי"Pendesë"15אווי רצ'י"Tjerr"16אנג'לה פריסטרי"Karma"17פסטינה מייזיני"Kush je ti dashuri"18קאסטרו זיזו"Vallja e jetës"
ב-22 במאי, בגמר התחרות, הגיע פריסטרי למקום ה-21 עם 57 נקודות.
אלבניה השתתפה באירוויזיון 2022, שהתקיים בעיר טורינו שבאיטליה עם השיר "Sekret" של רונלה הייאטי.
בדומה לשנותיה הקודמות של המדינה בתחרות, היא בחרה את שירה לתחרות באמצעות הקדם הלאומי פסטיבלי אי קנגס, שמתקיים בכל שנה מאז 1962. בשנה זו כשלה המדינה בניסיון להעפיל לגמר התחרות.
קדם לאירוויזיון 2022 אלבניה השתתפה 17 פעמים בתחרות, מאז הצטרפותה בשנת 2004. בשנת 2012 הגיע נציגת אלבניה, רונה נישליו, עם השיר "Suus", למקום החמישי בערב הגמר – המיקום הגבוה ביותר אליו הגיעה אלבניה בגמר האירוויזיון.
במרוצת השנים אלבניה כשלה בניסיון להעפיל לגמר התחרות שבע פעמים, אך מאז שנת 2018 הצליחה המדינה לעבור את שלב חצי הגמר.
באירוויזיון 2021 הגיעה הזמרת אנג'לה פריסטרי למקום ה-21 עם השיר "Karma".
ביולי אותה השנה אישרה רשות השידור הלאומית במדינה את השתתפותה באירוויזיון 2022 באיטליה.
פסטיבלי אי קנגס ה-60 יכלול שני חצאי גמר, ב-27 וב-28 בדצמבר, וגמר ביום למחרת.
בין החודשים יולי–אוקטובר רשות השידור האלבנית פתחה את תהליך שליחת השירים לוועדה מיוחדת שהואמנה על הניפוי שלהם.
ב-9 בנובמבר 2021 היא פרסמה את עשרים האמנים שעברו את שלב הסינון המקדים, וב-3 בדצמבר הוציאה את שיריהם לקדם.
המופע הראשון של הפסטיבל התקיים ב-27 בדצמבר 2021. שלושה מתוך ששת המתמודדים החדשים העפילו לשלב הבא, בהתאם לבחירת השופטים.
חבר השופטים הורכב מאנג'לה פריסטרי, אגים דוצ'י, אנג'לה פאבר, אוסמן מולה, רוזנה ראדי, אולסה טוקי ואולטי קורי.
שאר האמנים שהשתתפו בפסטיבל הופיעו בערב זה גם כן, אולם השתתפותם בגמר נקבעה מראש.
+ מתחרים חדשים בפסטיבלי אי קנגס אמן שיר מלחין כותב אלדיס ארנייטי "Refuzoj" בויאר דאצי אלדיס ארנייטי אסתר זהירי "Hijena" קלדי באהיטי קייסי רוסטיה "Vallëzoj me ty" קייסי רוסטיה אולימפיה סמיילאי "Dua" ג'נטי לאקו אולימפיה סמיילאי ויולה ג'מאלי "Eja si erë" סוקול מרזי ג'וליאנה פייטרה "Baladë" איניס מולאי אריונה רושיטי
המופע השני של הפסטיבל התקיים ב-28 בדצמבר 2021. כל המתחרים הופיעו בדואט עם משתתפי עבר של הפסטיבל, ואילו שלושת המתמודדים החדשים ביצעו גרסאות אקוסטיות לשיריהם.
הערב השלישי והאחרון של פסטיבלי אי קנגס התקיים ב-29 בדצמבר 2021, בשעה 21:00. בפעם הראשונה בתולדות הפסטיבל, הורשו המתומדדים לבצע שירים גם בשפה אחרת שהיא לא אלבנית.
הזוכה בקדם נקבע על ידי שילוב של הצבעות הקהל והצבעת השופטים.
חבר השופטים הורכב מאנג'לה פריסטרי, אגים דוצ'י, אנג'לה פאבר, אוסמן מולה, רוזנה ראדי, אולה טוקווי ואולטי קורי.
בערב זה הגיעה רונלה הייאטי למקום הראשון עם השיר "Sekret".
+ נקודות קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות